ಕೈಗಾರಿಕಾ ಕ್ರಾಂತಿಯ ಮೊದಲು ಕೆಲಸದ ಅವಧಿಯು ೧೧ ರಿಂದ ೧೪ ಗಂಟೆಗಳ ವರೆಗೆ ಇತ್ತು. ಕೈಗಾರಿಕಾ ಪದ್ದತಿ ಬೆಳೆದಂತೆ ಮತ್ತು ಯಂತ್ರಗಳ ಪರಿಚಯಿಸಿದಂತೆ ಅತಿ ಹೆಚ್ಚು ಕೆಲಸದ ಅವಧಿ ಸಾಮಾನ್ಯವಾಯಿತಾದರೂ ೧೪-೧೫ ಗಂಟೆಗಳ ಕೆಲಸದ ಅವಧಿ ಇತ್ತು,ಆದರೆ ೧೬ ಗಂಟೆಯ ಕೆಲಸದ ಅವಧಿಯೂ ಕೆಲವೆಡೆ ಇತ್ತು. ಫ್ಯಾಕ್ಟರಿಗಳಲ್ಲಿಬಾಲಕಾರ್ಮಿಕರನ್ನೂ ಉಪಯೋಗಿಸಲಾಗುತಿತ್ತು. ಆಗ ೧೭೮೮ ರಲ್ಲಿ ಇಂಗ್ಲೆಂಡ್ ಮತ್ತು ಸ್ಕಾಟ್ ಲ್ಯಾಂಡ್ ಗಳಲ್ಲಿದ್ದ ಜಲಶಕ್ತಿಯ ಫ್ಯಾಕ್ಟರಿಗಳಲ್ಲಿ ಎರಡು-ಮೂರಾಂಶರಷ್ಟು ಬಾಲಕಾರ್ಮಿಕರು ಕೆಲಸ ಮಾಡುತ್ತಿದ್ದರು. ಕೆಲಸದ ಎಂಟು-ಗಂಟೆಗಳ ಚಳವಳಿ ೧೮೩೩ ರಲ್ಲಿ ಇಂಗ್ಲೆಂಡ್ ನಲ್ಲಿ ಕೆಲಸದ ಅವಧಿಯ ಕಾನೂನನ್ನು ತಂದು, ಗಣಿಕಾರ್ಮಿಕರಿಗೆ ೧೨ ಗಂಟೆಗಳು ಮತ್ತು ಬಾಲಕಾರ್ಮಿಕರಿಗೆ ೮ ಗಂಟೆಗಳೆಂದು ನಿಯಮ ರೂಪಿಸಲು ಕಾರಣವಾಯಿತು. ಮುಂದೆ ೧೦-ಗಂಟೆಗಳ ಅವಧಿಯ ಕೆಲಸವನ್ನು ೧೮೪೮ ರಲ್ಲಿ ನಿಗದಿ ಮಾಡಲಾಯಿತು.ಅದರ ನಂತರ ಅದರ ಕೂಲಿ ನಿಗದಿಗೂ ಕ್ರಮ ಕೈಗೊಳ್ಳಲಾಯಿತು. ಮೊದಲ ಬಾರಿಗೆ ೧೮೦೨ ರಲ್ಲಿಫ್ಯಾಕ್ಟರಿ ಆಕ್ಟ್ ಎಂಬ ಕಾರ್ಮಿಕ ಕಾನೂನನ್ನು UK ನಲ್ಲಿ ಜಾರಿ ಮಾಡಲಾಯಿತು.
ಇಂಗ್ಲೆಂಡ್ ನಂತರ ಜರ್ಮನಿಯು ಮೊದಲ ಬಾರಿಗೆ ಕಾರ್ಮಿಕ ಕಾನೂನುಗಳನ್ನು ಜಾರಿ ಮಾಡಿತು.ಚಾನ್ಸಲರ್ ಆಗಿದ್ದ ಬಿಸ್ಮಾರ್ಕ್ ಗೆ ಸೊಸಿಯಲ್ ಡೆಮಾಕ್ರಾಟಿಕ್ ಪಾರ್ಟಿ ಆಫ್ ಜರ್ಮನಿಯನ್ನು (SPD)ಕೆಳಮಟ್ಟಕ್ಕೆ ತರುವ ಗುರಿ ಇತ್ತು. ಆದರೆ ಬಿಸ್ಮಾರ್ಕ್ ೧೮೭೮ ರಲ್ಲಿ ಹಲವಾರು ಸಮಾಜವಿರೋಧಿ ಕ್ರಮಗಳನ್ನು ತೆಗೆದುಕೊಳ್ಳಲಾರಂಭಿಸಿದ,ಆದರೂ ಸಮಾಜವಾದಿಗಳು ರೀಚ್ ಸ್ಟ್ಯಾಗ್ ನಲ್ಲಿ ಸ್ಥಾನಗಳನ್ನು ಗೆದ್ದುಕೊಳ್ಳಲು ಆರಂಭಿಸಿದರು. ಹೀಗೆ ಚಾನ್ಸ್ ಲರ್ ಈ ಸಂದರ್ಭದಲ್ಲಿ ಸಮಾಜವಾದ ಪದ್ದತಿಯನ್ನು ನಿಯಂತ್ರಿಸಲು ವಿಭಿನ್ನ ಕ್ರಮಕ್ಕೆ ಮುಂದಾದ. ಕಾರ್ಮಿಕ ಸಮೂಹವನ್ನು ತೃಪ್ತಿಪಡಿಸಲು,ಉತ್ತೇಜಿಸಲು ಆತ ಹಲವಾರು ಕಲ್ಯಾಣ ಕಾರ್ಯಕಮಗಳನ್ನು ಹಾಕಿಕೊಂಡ.ಇವುಗಳು ಮೊದಲ ಬಾರಿಗೆ ಸಾಮಾಜಿಕ ಭದ್ರತೆ ಎಂಬಂತೆ ಮೂಡಿದವು. ಅದೇ ವರ್ಷ ೧೮೮೩ ರಲ್ಲಿ ಆರೋಗ್ಯ ವಿಮೆ ಕಾನೂನು,ಇದು ಕಾರ್ಮಿಕರ ಆರೋಗ್ಯದ ಭದ್ರತೆಗೆ ಕಾರಣವಾಯಿತು,ಇದಕ್ಕಾಗಿ ನೀಡುವ ನಿಧಿಗೆ ಕೆಲಸಗಾರ ಎರಡು-ಮೂರಾಂಶವಾದರೆ ಮಾಲಿಕ ಒಂದ್ಮೂರಾಂಶ ಕೊಡುಗೆ ನೀಡಲು ಆರಂಭಿಸಿದ. ಅದೇ ರೀತಿಯಾಗಿ ೧೮೮೪ ರಲ್ಲಿ ಅಪಘಾತ ವಿಮೆ ಜಾರಿಗೆ ಬಂದರೆ ೧೮೮೯ ರಲ್ಲಿ ಪಿಂಚಣಿ ಯೋಜನೆಗೆ ಚಾಲನೆ ದೊರೆಯಿತು. ಇನ್ನುಳಿದ ಕಾನೂನುಗಳು ಮಹಿಳೆಯರು ಮಕ್ಕಳ ನೇಮಕಕ್ಕೆ ನಿರ್ಭಂಧ ಹೇರಿದವು. ಆದರೆ ಈ ಪ್ರಯತ್ನಗಳು ಯಶಸ್ವಿಯಾಗಲಿಲ್ಲ.ಬಿಸ್ಮಾರ್ಕ್ ನ ಅಭಿವೃದ್ಧಿಯ ತೀವ್ರ ವಿರೋಧಿ ಧೋರಣೆಯಿಂದ ಕಾರ್ಮಿಕರ ಒಗ್ಗಟ್ಟು ಸರಿಯಾಗಿ ಹೊರ ಹೊಮ್ಮಲಿಲ್ಲ.
ಫ್ರಾನ್ಸ್ ನಲ್ಲಿ ಮೊದಲ ಕಾರ್ಮಿಕ ಕಾನೂನು ೧೮೪೧ ರಲ್ಲಿ ಜನಾದೇಶ ಪಡೆಯುತು. ಆದರೆ,ಇದು ಅಪ್ರಾಪ್ತ ಗಣಿ ಕೆಲಸಗಾರರು,ಅವರ ಕೆಲಸದ ಅವಧಿಗೆ ಮಾತ್ರ ಸೀಮಿತಗೊಂಡಿತ್ತು.ಇದುಥರ್ಡ್ ರಿಪಬ್ಲಿಕ್ ಕಾರ್ಮಿಕ ಕಾನೂನು ಅನುಷ್ಠಾನಗೊಳ್ಳುವ ವರೆಗೂ ಇದು ಸುಧಾರಣೆ ಕಾಣಲಿಲ್ಲ.ಆದರೆ ಮುಖ್ಯವಾಗಿವಾಲ್ಡೆಕ್-ರೌಸ್ಸೆಯು ಕಾನೂನು ೧೮೮೪ ರಲ್ಲಿಟ್ರೇಡ್ ಯುನಿಯನ್ಸ್ ಗಳನ್ನು ಕಾನೂನುಬದ್ದಗೊಳಿಸಿತು ನಂತರ ಮಟಿಗ್ನಾನ್ ಆಕಾರ್ಡ್ಸ್,ನಂತೆ ಪಾಪ್ಯುಲರ್ ಫ್ರಂಟ್ (೧೯೩೬–೩೮)ರಲ್ಲಿ ಕಾನೂನುಗಳ ರೂಪಿಸಿ ಎರಡು ವಾರ ಅಂದರೆ ೧೨ ದಿನಗಳೆಂದು ಕೆಲಸದ ಅವಧಿ ನಿಗದಿ ಮಾಡಿತು.(ಎರಡು ವಾರಗಳು)ಪ್ರತಿವರ್ಷ ಸಂಬಳಸಹಿತ ರಜೆಗಳ ನ್ನು ಕಾರ್ಮಿಕರಿಗೆ ನೀಡಿತಲ್ಲದೇ ವಾರಕ್ಕೆ ೪೦ ಗಂಟೆಗಳ ಕೆಲಸದ ಅವಧಿಯನ್ನು ನಿಗದಿ ಮಾಡಿತು.(ಹೆಚ್ಚುವರಿ ಕೆಲಸ ಹೊರತುಪಡಿಸಿ)

ಕಾರ್ಮಿಕ ಕಾನೂನಿನ ಚರಿತ್ರೆ
ಅಂತರರಾಷ್ಟ್ರೀಯ ಕಾರ್ಮಿಕ ಕಾನೂನು
ಕೆಲಸದ ವೇಳೆ
ಕೆಲಸ ಮಾಡದಂತೆ ತಡೆ